CELEX: 62009TN0080
Language: fi
Date: 2009-02-23 00:00:00
Title: Asia T-80/09 P: Valitus, jonka Euroopan yhteisöjen komissio on tehnyt 23.2.2009 virkamiestuomioistuimen asiassa F-52/05, Q v. komissio, 9.12.2008 antamasta tuomiosta

1.5.2009   
            
            
               FI
            
            
               Euroopan unionin virallinen lehti
            
            
               C 102/28
            
         Valitus, jonka Euroopan yhteisöjen komissio on tehnyt 23.2.2009 virkamiestuomioistuimen asiassa F-52/05, Q v. komissio, 9.12.2008 antamasta tuomiosta
   (Asia T-80/09 P)
   2009/C 102/43
   Oikeudenkäyntikieli: ranska
   
      Asianosaiset
   
   
      Valittaja: Euroopan yhteisöjen komissio (asiamiehet: V. Joris ja B. Eggers)
   
      Muu osapuoli: Q (Bryssel, Belgia)
   
      Vaatimukset
   
   
               —
            
            
               virkamiestuomioistuimen asiassa F-52/05 9.12.2008 antama tuomio on kumottava niiltä osin kuin siinä hyväksytään toinen kanneperuste, joka koskee sellaisen implisiittisen päätöksen lainvastaisuutta, jolla on kieltäydytty toteuttamasta etäännyttämistoimenpidettä, ja korvausvaatimukset, jotka liittyvät kyseiseen etäännyttämistoimenpiteeseen ja huolenpitovelvollisuuden täyttämättä jättämiseen
            
         
               —
            
            
               kanne, jonka Q on nostanut virkamiestuomioistuimessa asiassa F-52/05 on hylättävä niiltä osin kuin virkamiestuomioistuin on hyväksynyt sen
            
         
               —
            
            
               määrää virkamiestuomioistuimessa ja valitusasteessa aiheutuneista oikeudenkäyntikuluista lain mukaisesti
            
         
               —
            
            
               toissijaisesti
               
                           —
                        
                        
                           kumoaa virkamiestuomioistuimen asiassa F-52/05 9.12.2008 antaman tuomion
                        
                     
                           —
                        
                        
                           palauttaa asian virkamiestuomioistuimen käsiteltäväksi
                        
                     
                           —
                        
                        
                           ilmoittaa, että oikeudenkäyntikuluista päätetään myöhemmin.
                        
                     
         
      Oikeudelliset perusteet ja pääasialliset perustelut
   
   Komissio vaatii valituksellaan ensimmäisen oikeusasteen tuomioistuinta kumoamaan virkamiestuomioistuimen asiassa F-52/05, Q vastaan komissio, 9.12.2008 antaman tuomion, jolla virkamiestuomioistuin kumosi komission päätöksen, jolla hylättiin Q:n esittämä avustuspyyntö, joka liittyi väitettyyn työpaikkakiusaamiseen niiltä osin kuin väliaikaisia etäännyttämistoimenpiteitä ei ollut toteutettu, ja määrättiin komissio maksamaan Q:lle vahingonkorvauksena 18 000 euroa.
   Komissio vetoaa valituksensa tueksi kahteen perusteeseen:
   
               —
            
            
               oikeudelliseen virheeseen, joka perustuu siihen, että ”tietynasteinen huolenpitovelvollisuuden täyttämättä jättäminen” merkitsi sellaista lainvastaista toimintaa, joka synnytti sopimussuhteen ulkopuolisen komission vastuun, koska i) huolenpitovelvollisuuden laiminlyönti ei ole riittävän selvä synnyttääkseen sopimussuhteen ulkopuolisen yhteisön vastuun ja ii) virkamiestuomioistuin katsoi, että mainittu huolenpitovelvollisuus oli laiminlyöty, vaikka kyse ei ollut Euroopan yhteisön virkamiehiin sovellettavien henkilöstösääntöjen 12 a artiklassa tarkoitetusta työpaikkakiusaamisesta
            
         
               —
            
            
               oikeudelliseen virheeseen, joka perustuu siihen, että virkamiestuomioistuin on katsonut, että implisiittinen kieltäytyminen etäännyttämistoimenpiteestä synnyttää komission vahingonkorvausvastuun, koska virkamiestuomioistuin on jättänyt tutkimatta, oliko kyse sellaisen oikeussäännön riittävän ilmeisestä rikkomisesta, jonka tarkoituksena on antaa oikeuksia yksityisille oikeussubjekteille.